´ युवा कवि-कथाकार जयश्री राय की दुनिया प्रेम की, देह-राग की, नींद की, रात की, रतजगे की दुनिया है। उनकी कथा भाषा निर्मल वर्मा, कृष्णा सोबती, गीतांजलि श्री के आसपास है। ‘औरत जो एक नदी है’ जैसे एक लम्बी कविता है। जयश्री कहती हैं : ‘ये असहाय सी औरतें दर असल कितनी सक्षम होती हैं-मर्दों को आंकठ लेती हैं, स्वयं में उतरने देती है। …पुरुष उसकी देह की कई इंचें नापकर विजय उत्सव मना लेता है। प्रेम और किसे कहते हैं-मैं उसके गुदाज सीने में चेहरा धंसा देता-’इन वादियों में मेरा द्घर है-नर्म मुलायम कबूतरों-सी हरारत भरी और ये तुम्हारी जांद्घें-मेरे एक मात्रा गंतव्य की ओर जाने वाली उजली चिकनी सड़कें।’ मैं तुम पर पूरी तरह से खत्म हो जाना चाहती हूं, तुम मुझे लेते क्यों नहीं।’